b'\n_START_ARTICLE_\nFakulteta za elektrotehniko v Ljubljani\n_START_SECTION_\nZgodovina\n_START_PARAGRAPH_\nZa\xc4\x8detek fakultete je bil 19. maja 1919 na tedanji Dr\xc5\xbeavni obrtni \xc5\xa1oli na A\xc5\xa1ker\xc4\x8devi cesti v Ljubljani. Jeseni 1921 so dogradili novo poslopje za potrebe Tehni\xc5\xa1ke fakultete, tako imenovana Stara tehnika, na kateri so leta 1925 diplomirali \xc5\xbee prvi \xc5\xa1tirje in\xc5\xbeenirji elektrotehnike._NEWLINE_Med drugo svetovno vojno je pedago\xc5\xa1ko in znanstveno delo na oddelku za elektrotehniko skoraj zamrlo, a se je jeseni 1945 pedago\xc5\xa1ko in raziskovalno delo nadaljevalo. Zaradi nara\xc5\xa1\xc4\x8danja \xc5\xa1tevila \xc5\xa1tudentov, so leta 1958 dogradili veliko predavalnico ob Tr\xc5\xbea\xc5\xa1ki cesti v Ljubljani, leta 1964 ob njej sodobno stavbo za energetiko ter leta 1972 prizidek k stavbi na Tr\xc5\xbea\xc5\xa1ki cesti._NEWLINE_Fakulteta za elektrotehniko je kot prva na Univerzi v Ljubljani \xc5\xbee leta 1961 za\xc4\x8dela z razvojem podiplomskega \xc5\xa1tudija na oddelku za splo\xc5\xa1no elektrotehniko. Leta 1988 se je Fakulteta preimenovala v Fakulteto za elektrotehniko in ra\xc4\x8dunalni\xc5\xa1tvo in delovala pod tem imenom do leta 1996, ko je bila razdru\xc5\xbeena v Fakulteto za elektrotehniko in Fakulteto za ra\xc4\x8dunalni\xc5\xa1tvo in informatiko.\n_START_SECTION_\nOrganiziranost fakultete\n_START_PARAGRAPH_\nFakulteta za elektrotehniko izvaja svojo dejavnost v organizacijskih enotah in podenotah. Organizacijske enote Fakultete so: katedre z laboratoriji in tajni\xc5\xa1tvo._NEWLINE_Katedra je oblika strokovnega povezovanja in usklajevanja u\xc4\x8diteljev, znanstvenih delavcev in sodelavcev Fakultete na podro\xc4\x8dju enega ali_NEWLINE_ve\xc4\x8d podro\xc4\x8dij na vseh stopnjah izobra\xc5\xbeevanja, ki potekajo na Fakulteti. V okviru katedre so samostojne organizacijske enote laboratoriji, kjer poteka pedago\xc5\xa1ko, raziskovalno, razvojno in strokovno delo. Na Fakulteti je 9 kateder in 32 laboratorijev.\n_START_SECTION_\n\xc5\xa0tudijski programi\n_START_PARAGRAPH_\nFakulteta za elektrotehniko izvaja naslednje \xc5\xa1tudijske programe:'